**Ministru kabineta noteikumu projekta „Grozījumi Ministru kabineta**

**2014. gada 11. marta noteikumos Nr. 134 „Noteikumi par vienoto**

**veselības nozares elektronisko informācijas sistēmu”” sākotnējās**

**ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir nodrošināt Seksuālās un reproduktīvās veselības likumā noteikto donora dzimumšūnu izmantošanas ierobežojumu ievērošanu, tas ir, lai medicīniskās apaugļošanas rezultātā no viena dzimumšūnu donora dzimumšūnām dzimušo bērnu skaits valstī nebūtu lielāks par trim (izņemot daudzaugļu grūtniecības gadījumus). Risinājums ir vienotā veselības nozares elektroniskā informācijas sistēmā centralizēti apstrādāt personas veselības datus par dzimumšūnu ziedošanu, nodrošinot kvalitatīvu medicīniskās apaugļošanas pakalpojuma sniegšanu valstī. Projekts stājas spēkā 2019.gada 1.jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 11.marta noteikumos Nr.134 „Noteikumi par vienoto veselības nozares elektronisko informācijas sistēmu”” (turpmāk – Noteikumu projekts) izstrādāts:  1) pamatojoties uz Ārstniecības likuma 78.panta otro daļu un 79.panta 1.1 daļu;  2) pēc Veselības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Seksuālās un reproduktīvās veselības likuma 5.panta trešajā daļā ir dots deleģējums Ministru kabinetam noteikt kārtību neauglīgo ģimeņu reģistra, medicīniskās apaugļošanas reģistra un dzimumšūnu donoru reģistra, kā arī donoru dzimumšūnu banku izveidei. Lai to īstenotu ir izdoti Ministru kabineta 2003.gada 16.decembra noteikumi Nr.716 „Medicīniskās apaugļošanas organizatoriskā kārtība un neauglīgo ģimeņu reģistra, medicīniskās apaugļošanas reģistra, dzimumšūnu donoru reģistra un donoru dzimumšūnu banku izveidošanas kārtība”, nosakot, ka neauglīgo ģimeņu reģistru, medicīniskās apaugļošanas reģistru un dzimumšūnu donoru reģistru (turpmāk — reģistri) veido, uztur un aktualizē veselības aprūpes jomu regulējošajos normatīvajos aktos noteiktajā kārtībā izvērtētās un obligātajām prasībām atbilstošās ārstniecības iestādēs, kurās veic medicīnisko apaugļošanu un uztur dzimumšūnu donoru banku un kuras ir reģistrējušas minētās datu apstrādes sistēmas [Fizisko personu datu aizsardzības likumā](http://likumi.lv/ta/id/4042-fizisko-personu-datu-aizsardzibas-likums" \t "_blank) paredzētajā kārtībā.  Šo reģistru galvenie uzdevumi ir izveidot neauglīgo ģimeņu, medicīniskās apaugļošanas un dzimumšūnu donoru datu bāzi; analizēt galvenos epidemioloģiskos rādītājus; identificēt riska faktorus reproduktīvās veselības jomā.  Reģistru darbības mērķis ir apkopot informāciju, kas nepieciešama izmantošanai ārstniecībā, kvalitatīva medicīniskās apaugļošanas pakalpojuma nodrošināšanai.  Ministru kabineta 2013.gada 22.oktobra noteikumu Nr.1176 „Cilvēka audu un šūnu izmantošanas kārtība” (turpmāk – Noteikumi Nr.1176) 3.3.apakšnodaļa un 4.pielikums nosaka kādi medicīniskie un laboratoriskie izmeklējumi ir jāveic dzimumšūnu donoriem.  Atbilstoši Noteikumu Nr.1176 4.pielikuma 3.1.apakšpunktam donoru atlase notiek, pamatojoties uz viņu vecumu, medicīnisko izmeklēšanu, anamnēzes datiem, kas sniegti anketā, kā arī personīgo interviju, ko veic kvalificēts un apmācīts ārstniecības personāls. Šajā novērtējumā ietver būtiskus faktorus, kas var palīdzēt identificēt un noraidīt personas, kuru ziedojums var apdraudēt citu cilvēku veselību, piemēram, rada iespēju pārnest slimības (piemēram, seksuāli transmisīvas infekcijas (gonoreja, trihomoniāze, hlamidioze), smagas un pārmantojamas ekstraģenitālas slimības), vai radīt veselības traucējumus viņiem pašiem (piemēram, superovulācija, sedācija vai risks, kas saistīts ar olšūnu ieguves procedūru, vai ziedošanas psiholoģiskās sekas). Donori iesniedz narkologa un psihiatra atzinumu. Lai neradītu riskus sievietes veselībai, Latvijas cilvēka reprodukcijas biedrība, pamatojoties uz profesionālo pieredzi un ASV reprodukcijas biedrības viedokli[[1]](#footnote-2), norāda, ka sieviete par olšūnu donori var kļūt 6 (sešas) reizes dzīvē, ar intervālu ik pēc diviem normāliem menstruāliem cikliem.  Tāpat ārstniecības iestādēm, kas sniedz medicīniskās apaugļošanas pakalpojumus, ir jāievēro Seksuālās un reproduktīvās veselības likumā noteikto donora dzimumšūnu izmantošanas ierobežojumi, proti, lai medicīniskās apaugļošanas rezultātā no viena dzimumšūnu donora dzimumšūnām dzimušo bērnu skaits valstī nebūtu lielāks par trim (izņemot daudzaugļu grūtniecības gadījumus). Tādēļ ārstniecības iestādēm jānodrošina donoru uzraudzība un izsekojamība savstarpēji apmainoties ar informāciju.  Šobrīd minēto prasību nav iespējams pilnvērtīgi īstenot, jo nav vienots reģistrs. Saeimas Sociālo un darba lietu komisijā Veselības ministrijai ir vairākkārtīgi norādīts, ka vienota reģistra neesamība pieļauj iespēju, ka viena dzimumšūnu donora ziedotais materiāls tiek izmantots vairāk reižu nekā to nosaka Seksuālās un reproduktīvās veselības likuma 19.pantā noteiktais ierobežojums – medicīniskās apaugļošanas rezultātā no viena dzimumšūnu donora dzimumšūnām dzimušo bērnu valstī nedrīkst būt vairāk par trim, izņemot daudzaugļu grūtniecību gadījumus.  Ņemot vērā minēto, lai nodrošinātu informācijas apmaiņu par dzimumšūnu donora dzimumšūnu izmantošanu, Noteikumu projekts paredz, ka vienotā veselības nozares elektroniskā informācijas sistēma nodrošinās centralizētu apstrādi šajos noteikumos minētajiem arpersonasveselību saistītajiem datiem par dzimumšūnu ziedošanu un to izmantošanas rezultātu, kas nepieciešami ārstniecības iestādēm, kas sniedz medicīniskās apaugļošanas pakalpojumus. Vienlaikus, nodrošinot Seksuālās un reproduktīvās veselības likumā noteikto donora dzimumšūnu izmantošanas ierobežojumu ievērošanu (nosakot dzimušo bērnu skaitu valstī), Noteikumu projekta 21.pielikuma 5.punkta tiesību norma ietver, ka donora materiāls tiek izmantots trīs reizes Latvijas rezidentiem, tas ir, Latvijas pilsoņiem; Latvijas nepilsoņiem; ārzemniekiem, kuriem ir pastāvīgās uzturēšanās atļaujas Latvijā; bēgļiem un personām, kurām piešķirts alternatīvais statuss; ieslodzījuma vietās esošām personām; Eiropas Savienības dalībvalstu, Eiropas Ekonomikas zonas valstu un Šveices Konfederācijas pilsoņiem, kuri uzturas Latvijā sakarā ar nodarbinātību vai kā pašnodarbinātas personas, kā arī viņu ģimenes locekļiem.  Ņemot vērā, ka dzimumšūnu donoru personas dati satur informāciju par personas veselību, tie ir uzskatāmi par sensitīviem personas datiem un ir aizsargājami saskaņā ar Fizisko personu datu aizsardzības likumu un Pacientu tiesību likumu. Pacientu tiesību likuma 10.pants nosaka, ka informācija, kas attiecas uz identificētu vai identificējamu pacientu, ir aizsargājama saskaņā ar fizisko personu datu aizsardzību regulējošiem normatīvajiem aktiem un informāciju par pacientu drīkst izpaust tikai ar viņa rakstveida piekrišanu vai gadījumos, kas noteikti Pacientu tiesību likumā. Pacientu tiesību likuma 10.panta piektajā daļā norādīts to personu un institūciju loks, kam, pamatojoties uz rakstveida pieprasījumu, šo sensitīvo informāciju drīkst sniegt.  Līdz ar to Noteikumu projektā ir noteikts papildus ierobežojums, ka minētajai informācijai var piekļūt tikai ārstniecības iestādes, kas sniedz medicīniskās apaugļošanas pakalpojumus.  Paredzēts, ka ārstniecības iestādes, kas sniedz medicīniskās apaugļošanas pakalpojumus, vienotā veselības nozares elektroniskā informācijas sistēmā, sākot ar 2019.gada 1.jūliju ievadīs datus par dzimumšūnu ziedošanu un tā izmantošanas rezultātu. Vienlaikus Sociālo un darba lietu komisijas deputātu iekļautais priekšlikums Noteikumu projektā paredz, ka minētās ārstniecības iestādes līdz 2019.gada 31.decembrim veselības informācijas sistēmā iekļauj arī vēsturiskos datus, kas attiecīgās ārstniecības iestādes rīcībā bija līdz 2019.gada 1.jūlijam. Kā arī gadījumos, ja medicīniskā apaugļošanā tiek veikts embrija transfērs (dažreiz olnīcu punkcijas rezultātā iegūst vairākas olšūnas un pēc apaugļošanas ir vairāki labas kvalitātes embriji – vairāk nekā būtu nepieciešams vienam embriju transfēram konkrētajā ciklā (vai arī ja dažādu iemeslu dēļ embriju transfērs šajā ciklā nav iespējams)). Tādā gadījumā ir iespējams veikt kriokonservāciju – ļoti zemā temperatūrā sasaldēt atlikušos embrijus un izmantot tos vēlāk. To pielieto IVF/ICSI procedūru neveiksmīga iznākuma gadījumā un/vai atkārtotām grūtniecībām nākotnē (ja pāris gribēs vēl bērnus).  Papildus medicīniskai informācijai par dzimumšūnu donoru vienotā veselības nozares elektroniskā informācijas sistēmā ārstniecības iestādes, kas sniedz medicīniskās apaugļošanas pakalpojumus, norādīs arī informāciju par dzimumšūnu donora ziedoto dzimumšūnu izmantošanas statusu Latvijā, proti, aktīvs; daļēji bloķēts (donora dzimumšūnas izmantotas 3 medicīniskās apaugļošanas procedūrās); daļēji bloķēts (izmantojot donora dzimumšūnas iestājušās 3 grūtniecības); bloķēts neatgriezeniski (dzimuši bērni 3 grūtniecībās); bloķēts neatgriezeniski (pēcnācējs (bērns, auglis) ar iedzimtu anomāliju vai ģenētisku slimību – norāda SSK-10 un ORPHA kodu); bloķēts neatgriezeniski (veselības stāvokļa dēļ). Pamatojoties uz medicīniskās apaugļošanās rezultātu, vienotā veselības nozares elektroniskā informācijas sistēma paredzēs iespēju atbloķēt Noteikumu projekta 21.pielikuma 5.2.apakšpunktā (daļēji bloķēts (donora dzimumšūnas izmantotas 3 medicīniskās apaugļošanas procedūrās)) un 5.3.apakšpunktā (daļēji bloķēts (izmantojot donora dzimumšūnas iestājušās 3 grūtniecības)) minētā donora statusu Latvijā.  Noteikumu projekts paredz, ka tiesību norma par informācijas apmaiņu par dzimumšūnu donora dzimumšūnu izmantošanu stāsies spēkā 2019.gada 1.jūlijā. Savukārt, lai nodrošinātu kvalitatīvu augstāk minēto datu apmaiņu ar 2019.gada 1.jūliju, tiek plānots pie Nacionālā veselības dienesta līdz 2018.gada 1.jūlijam izveidot neatkarīgu pagaidu dzimumšūnu donora uzskaites sistēmu, uz kura bāzes būtu iespējams nodrošināt centralizētu personas veselības datus apstrādi par dzimumšūnu ziedošanu vienotā veselības nozares elektroniskā informācijas sistēmā.  Pilnveidojot medicīniskās apaugļošanas pakalpojuma sniegšanas kvalitāti valstī, tiks izvērtēta iespēja medicīnisko informāciju par dzimumšūnu donoru vienotā veselības nozares elektroniskā informācijas sistēmā sasaistīt ar citiem reģistriem un informācijas avotiem, piemēram, ar jaundzimušo reģistru, iedzimto anomāliju reģistru, centralizēto medicīniskās apaugļošanas pakalpojumu saņemšanas gaidīšanas rindu u.c. |
| 3. | Projekta izstrādē iesaistītās institūcijas un publiskas personas  kapitālsabiedrības | Nacionālais veselības dienests,  Latvijas Cilvēka Reprodukcijas biedrība |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās prasības attiecas uz: 1) ārstniecības iestādēm, kas veic dzimumšūnu donoru atlasi un veselības stāvokļa izvērtēšanu;  2) dzimumšūnu donoriem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Administratīvais slogs palielināsies ārstniecības iestādēm, kas veic dzimumšūnu donoru atlasi un veic medicīniskās apaugļošanas procedūras, jo dati par dzimumšūnu ziedošanu, to izmantošanu un procedūru rezultātu būs jāievada vienotajā veselības nozares elektroniskajā informācijas sistēmā. |
| 3. | Administratīvo izmaksu monetārs novērtējums | Administratīvās izmaksas ārstniecības iestādēm, kuras lietos Ministru kabineta 2014. gada 11. marta noteikumu Nr.134 „Noteikumi par vienoto veselības nozares elektronisko informācijas sistēmu” 21.pielikumā paredzēto veidlapu *(Dzimumšūnu donora karte)* (pēc Zāļu valsts aģentūras (ZVA) datiem – atļauja darbībām ar reproduktīvām šūnām izsniegta 7 novērtētiem audu centriem, kas sniedz arī medicīniskās apaugļošanas pakalpojumus), kas saistītas ar datu ievadi par dzimumšūnu ziedošanu un to izmantošanu:  (23.02\*0.12)\* 25 350 = 70 027 eiro  23.02 – vidējās vienas stundas darbaspēka izmaksas (bruto) ginekologam (privātā ārstniecības iestādē), eiro[[2]](#footnote-3);  0,12 (~5 min.) – prognozējamais vidējais patērētais laiks datu par dzimumšūnu ziedošanu un to izmantošanu ievadīšanai;  25 350 – kopējais audu centros iegūto dzimumšūnu skaits (pēc ZVA datiem 2015.g. iegūti 1970 ejakulāti un 23 380 olšūnas[[3]](#footnote-4)).  Ārstniecības iestādes, kas sniedz medicīniskās apaugļošanas pakalpojumus, datus par dzimumšūnu ziedošanu un izmantošanu ievadīs vienotajā veselības nozares elektroniskajā informācijas sistēmā.  Izmaksas tiek rēķinātas uz pacientu (*Dzimumšūnu donora karte* aizpildīšana) nevis uz iesaistītajām ārstniecības iestādēm. Šajā situācijā ārstniecības iestādes administratīvais slogs būs proporcionāls apkalpoto pacientu skaitam.  Pacientu skaits, kā arī patērējamais laiks informācijas sniegšanai var atšķirties, tādēļ aprēķinos izmantoti vidējie rādītāji.  Savukārt administratīvais slogs vienai ārstniecības iestādei, kas veiks datu ievadi par dzimumšūnu ziedošanu un to izmantošanu, atkarīgs no ārstniecības iestādes darba apjoma. |
|  |  |  |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-  ņas, salīdzi-  not ar vidēja termiņa budžeta ietvaru 2020. gadam | izmaiņas, salīdzi-  not ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **0** | **125 760** | **0** | **12 576** | **0** | **12 576** | **12 576** |
| 2.1. valsts pamatbudžets | 0 | 125 760 | 0 | 12 576 | 0 | 12 576 | 12 576 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –125 760 | 0 | –12 576 | 0 | –12 576 | –12 576 |
| 3.1. valsts pamatbudžets | 0 | –125 760 | 0 | –12 576 | 0 | –12 576 | –12 576 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +125 760 | 0 | +12 576 | 0 | +12 576 | +12 576 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *Ietekme uz 2018.gadu*  Papildus nepieciešams finansējums vienota dzimumšūnu donoru reģistra izveidei - atsevišķa moduļa izveidei 125 760 euro apmērā. Vienoto veselības nozares elektronisko informācijas sistēmu vidē nepieciešams izveidot moduli, kurā ārstniecības iestādes, kurās veic medicīnisko apaugļošanu, ievada informāciju par dzimumšūnu donoru - gan par dzimumšūnu ziedošanas reizēm, gan ziedotā materiāla izmantošanu.  (262 cilvēkdiena x 480 euro (izmaksas pamatojoties uz vispārīgo vienošanos par Vienotās veselības nozares informācijas sistēmas darbības paplašināšanu) = 125 760 euro (5000 kods Kapitālie izdevumi).  Nepieciešamo finansējumu vienota dzimumšūnu donora reģistra izveidei plānots nodrošināt no Zāļu valsts aģentūras maksas pakalpojumu un citu pašu ieņēmumu naudas līdzekļu atlikuma (Ministru kabineta 2018.gada 29.maija rīkojums Nr.228 (protokols Nr.26, 29.§)).  *Ietekme uz 2019.gadu un turpmāk ik gadu*  Vienotais dzimumšūnu donoru reģistrs integrēsies vienotajā veselības nozares elektroniskajā informācijas sistēmā un atbilstoši Vides aizsardzības un reģionālās attīstības ministrijas metodoloģijai lielo IT sistēmu uzturēšanas izmaksas, ja sistēmai ir arī starpsistēmu integrācijas saskarnes, kuras tiek izmantotas citās sistēmās sastāda 15-17% no kopējām izmaksām. Turpretī šajā gadījumā tika ņemts vērā speciālista/ eksperta novērtējums, nosakot, kad vienotajam dzimumšūnu donoru reģistram uzturēšanas izmaksas sastāda 10% no ieviešanas izmaksām.  Līdz ar to turpmākos gadus nepieciešams papildus finansējums 12 576 euro apmērā darbībai - uzturēšanas izdevumiem ik gadu (10% no ieviešanas izdevumiem = 125 760 x 10% = 12 576 euro) (2000 kods Preces un pakalpojumi).  Plānoto pasākumu plānots realizēt Veselības ministrijai piešķirto valsts budžeta līdzekļu ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8.Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2017.gada 25.oktobrī ievietots Veselības ministrijas tīmekļa vietnē [www.vm.gov.lv](http://www.vm.gov.lv) un nodots sabiedriskajai apspriešanai. Papildus informācija par sagatavoto Noteikumu projektu tika nosūtīta Latvijas Ginekologu un dzemdību speciālistu asociācijai un Latvijas Cilvēka reprodukcijas biedrībai. Priekšlikumi par noteikumu projektu netika saņemti. |
| 2. | Sabiedrības līdzdalība projekta izstrādē | Veselības ministrijā 2017.gada 14.novembrī notika sabiedriskā apspriede par noteikumu projektu. Informācija ievietota Veselības ministrijas tīmekļa vietnē [www.vm.gov.lv](http://www.vm.gov.lv) sadaļā “Sabiedrības līdzdalība”. Līdz 2017.gada 14. novembrim pieteikumi dalībai sabiedriskajā apspriedē, kā arī priekšlikumi par Noteikumu projektu netika saņemti. |
| 3. | Sabiedrības līdzdalības rezultāti | Priekšlikumi par Noteikumu projektu netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests un ārstniecības iestādes, kas sniedz medicīniskās apaugļošanas pakalpojumus. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav |

Veselības ministre Anda Čakša

Vīza: Valsts sekretārs Aivars Lapiņš

Meļķe-Prižavoite 67876165

[Lolita.Melke@vm.gov.lv](mailto:Lolita.Melke@vm.gov.lv)

1. American Societey for Reproductive Medicine, “Repetitive oocyte donation committee opinion”, 2014 [↑](#footnote-ref-2)
2. Valsts ieņēmumu dienesta informācija par Latvijas ārstu atalgojumu 2013.gada vasarā,

   https://rebaltica.lv/2014/03/arstu-atalgojums-pa-amatu-kategorijam-vid-dati/; aplūkots 2017.gada 15.novembrī [↑](#footnote-ref-3)
3. Pārskats par audu centru darbu 2015. gadā, ZVA

   https://www.zva.gov.lv/doc\_upl/2015\_kopsavilkums\_audi.pdf [↑](#footnote-ref-4)